proxectonos/corpus_dominio_legal_administrativo_tmp huggingface dataset:
RESOLUCIÓN do 28 de novembro de 2016 pola que se dispón o nomeamento dun vogal do Consello de Administración.
Instituto Tecnolóxico para o Control do Medio Mariño de Galicia — II. Autoridades e persoal — 15/12/2016

A Lei 3/2004, do 7 de xuño (DOG núm. 116, do 17 de xuño), crea o Instituto Tecnolóxico para o Control do Medio Mariño de Galicia (Intecmar) como un ente de dereito público con personalidade xurídica propia e patrimonio propio, e con plena capacidade e autonomía para o cumprimento dos seus fins, adscrito á Consellería do Mar; o seu regulamento foi aprobado polo Decreto 41/2005, do 17 de febreiro (DOG núm. 49, do 11 de marzo).
Os artigos 7 da Lei 3/2004, do 7 de xuño, e 4 do Decreto 41/2005, do 17 de febreiro, regulan a composición do Consello de Administración do Instituto e establecen que o vogal representante do persoal do Intecmar será nomeado polo Consello de Administración deste, por proposta do órgano ou órganos que representan o persoal do Intecmar.
En consecuencia,
Por proposta das delegadas de persoal do Intecmar, o nomeamento de Jesús Adolfo Mouriño Reboredo como vogal do Consello de Administración do Intecmar, en representación do persoal do Instituto.
Vilaxoán, 28 de novembro de 2016
RESOLUCIÓN do 12 de decembro de 2016 pola que se modifican os prazos de xustificación establecidos no artigo 24.1.A) da Resolución do 23 de setembro de 2016 pola que se establecen as bases reguladoras para a concesión, en réxime de concorrencia competitiva, do Programa de axudas ás aceleradoras privadas de apoio ao emprendemento innovador, no marco da Estratexia de especialización intelixente de Galicia 2014-2020 (RIS3 Galicia), e se procede á súa convocatoria para o ano 2016 (código de procedemento IN856A).
Axencia Galega de Innovación — III. Outras disposicións — 15/12/2016

O 10 de outubro de 2016 publicouse no Diario Oficial de Galicia a Resolución do 23 de setembro de 2016 pola que se establecen as bases reguladoras para a concesión, en réxime de concorrencia competitiva, do Programa de axudas ás aceleradoras privadas de apoio ao emprendemento innovador, no marco da Estratexia de especialización intelixente de Galicia 2014-2020 (RIS3 Galicia), e se procede á súa convocatoria para o ano 2016.
O artigo 24 da dita resolución establecía o 15 de decembro de 2016 como data límite para a presentación da xustificación dos gastos correspondentes á anualidade 2016 (realizados entre o 1 de xaneiro e o 30 de novembro de 2016).
Tendo en conta a data de publicación da convocatoria e a complexidade de análise das solicitudes presentadas, considérase necesario ampliar o prazo de xustificación para o ano 2016 establecido no artigo 24.1.A) da Resolución do 23 de setembro de 2016.
En consecuencia, no exercicio das facultades conferidas polo artigo 17.3 do Decreto 50/2012, do 12 de xaneiro, polo que se crea a Axencia Galega de Innovación,
Artigo único
Modificación do artigo 24.1.A) da Resolución do 23 de setembro de 2016 pola que se establecen as bases reguladoras para a concesión, en réxime de concorrencia competitiva, do Programa de axudas ás aceleradoras privadas de apoio ao emprendemento innovador, no marco da Estratexia de especialización intelixente de Galicia 2014-2020 (RIS3 Galicia), e se procede á súa convocatoria para o ano 2016.
O artigo 24.1.A da citada resolución queda redactado do seguinte xeito:
«Artigo 24. Pagamento
1. O aboamento das axudas para cada anualidade farase efectivo unha vez cumprido o obxecto para o cal foi concedido, que se xustificará mediante a presentación da seguinte documentación dentro dos prazos que se relacionan, sen necesidade de achegar ningún tipo de garantías.
A. Prazos:
Anualidade 2016: ata o 26 de decembro de 2016 (gastos realizados entre o 1 de xaneiro e o 30 de novembro de 2016).
Anualidade 2017: ata o 15 de decembro de 2017 (gastos realizados entre o 1 de decembro e o 30 de novembro de 2017)».
Disposición derradeira única. Entrada en vigor
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 12 de decembro de 2016
RESOLUCIÓN do 7 de decembro de 2016 pola que se publica a oferta de emprego público do persoal de administración e servizos para o ano 2016.
Universidade de Vigo — III. Outras disposicións — 15/12/2016

Conforme o disposto no artigo 70 do Real decreto lexislativo 5/2015, do 30 de outubro, polo que se aproba o texto refundido da Ley del Estatuto básico del empleado público, no artigo 48 da Lei 2/2015, do 29 de abril, do emprego público de Galicia, e nos artigos 20 da Lei 48/2015, do 29 de outubro, de orzamentos xerais do Estado para o ano 2016, e 13 e 36 da Lei 12/2015, do 24 de decembro, de orzamentos xerais da Comunidade Autónoma de Galicia para o ano 2016, así como consonte o disposto nos estatutos da Universidade de Vigo e no Acordo do Consello de Goberno do 24 de novembro de 2016, polo que se aprobou a oferta de emprego público do persoal de administración e servizos para o ano 2016, logo da negociación cos órganos de representación do persoal de administración e servizos
Primeiro. Publicar a oferta de emprego público do persoal de administración e servizos da Universidade de Vigo para o ano 2016.
Segundo. Esta oferta de emprego público inclúe as necesidades de recursos humanos de carácter permanente no ámbito de administración e servizos con asignación orzamentaria, que non poden ser cubertas con efectivos de persoal existentes, segundo se detalla no anexo, dentro do contexto global de restrición orzamentaria que afecta as administracións públicas.
Terceiro. A Dirección Xeral de Planificación e Orzamentos da Xunta de Galicia autorizou esta oferta de emprego público e emitiu informe favorable o 14 de novembro de 2016.
Cuarto. As convocatorias dos procesos selectivos publicaranse no
Boletín Oficial del Estado
e no
Diario Oficial de Galicia
, para garantir a publicidade exixida no artigo 75.2 da Lei orgánica 6/2001, do 21 de decembro, de universidades, e executaranse dentro do prazo máximo previsto no artigo 70 do Estatuto básico do empregado público.
Vigo, 7 de decembro de 2016
Polo número de prazas de acceso xeral libre que conforman esta oferta non procede a reserva para persoas con discapacidade prevista no artigo 48.2 da Lei 2/2015.
RESOLUCIÓN do 25 de novembro de 2016, da Dirección Xeral de Enerxía e Minas, pola que se dá publicidade das resolucións do 5 de outubro de 2016, de concesión e inadmisión de axudas ao abeiro da Orde do 28 de decembro de 2015 pola que se establecen as bases reguladoras para a concesión de subvencións, en réxime de concorrencia non competitiva, para o pagamento de parte da factura eléctrica a través do tícket eléctrico social de Galicia, e se procede á súa convocatoria para o ano 2016 (publicada no Diario Oficial de Galicia número 248, do 30 de decembro de 2015).
Consellería de Economía, Emprego e Industria — III. Outras disposicións — 14/12/2016

De conformidade co disposto no artigo 59.6.b) da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 15/2014, do 16 de setembro (BOE núm. 226, do 17 de setembro), e no artigo 11 da Orde do 28 de decembro de 2015 pola que se establecen as bases reguladoras para a concesión de subvencións, en réxime de concorrencia non competitiva, para o pagamento de parte da factura eléctrica a través do tícket eléctrico social de Galicia, procédese por medio desta resolución a dar publicidade das resolucións da Consellería de Economía, Emprego e Industria de data 5 de outubro de 2016, polas que se conceden e se inadmiten axudas solicitadas ao abeiro da citada Orde do 28 de decembro de 2015 (3ª resolución).
As persoas interesadas poderán consultar a información detallada das resolucións no seguinte enderezo: https://ticketelectrico.xunta.es/dxem/consulta/, así como na ligazón habilitada na páxina web da Consellería de Economía, Emprego e Industria.
Así mesmo, fáiselles saber aos interesados que contra as citadas resolucións, que son definitivas na vía administrativa, cabe interpor, de ser o caso:
1. Recurso potestativo de reposición ante o órgano que ditou a resolución, no prazo dun mes contado a partir do día seguinte á súa publicación, segundo os artigos 123 e 124 da Lei 39/2015, do 1 de outubro, do procedemento administrativo común das administracións públicas.
2. Ou ben directamente recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, de conformidade co establecido nos artigos 10 e 46 da Lei 29/1998, do 13 de xullo, reguladora da xurisdición contencioso-administrativa, no prazo de dous meses contados desde o día seguinte ao da súa publicación.
Santiago de Compostela, 25 de novembro de 2016
RESOLUCIÓN do 18 de novembro de 2016 pola que se publica a relación dos beneficiarios das bolsas concedidas ao abeiro da Resolución do 29 de xuño de 2016 pola que se establecen as bases reguladoras para a concesión, en réxime de concorrencia competitiva, de bolsas para a realización de estudos no Centro Superior de Hostalaría de Galicia, e se procede á súa convocatoria para o curso 2016/17.
Axencia Turismo de Galicia — III. Outras disposicións — 01/12/2016

En cumprimento do disposto no artigo 15 da Lei 9/2007, do 13 de xuño, de subvencións de Galicia, e no artigo 18 da Resolución do 29 de xuño de 2016, pola que se establecen as bases reguladoras para a concesión, en réxime de concorrencia competitiva, de bolsas para a realización de estudos no Centro Superior de Hostalaría de Galicia, e se procede á súa convocatoria para o curso 2016/17, publícase a relación dos adxudicatarios, suplentes e excluídos.
Obxecto da axuda: as bolsas serán adxudicadas para sufragar os gastos de matrícula no primeiro curso do diploma en Xestión Hoteleira e do primeiro curso de diploma en Gastronomía e Xestión en Cociña. Así mesmo, concédense bolsas de excelencia académica para o diploma superior en Xestión Hoteleira e outórgase a renovación de bolsas de matrícula e renovación de bolsas de excelencia.
Os bolseiros cursarán os seus estudos durante o curso 2016/17 no Centro Superior de Hostalaría de Galicia (CSHG).
Norma reguladora: Resolución do 29 de xuño de 2016, pola que se convocan axudas en réxime de concorrencia competitiva para a realización de estudos no Centro Superior de Hostalaría de Galicia (CSHG) para o curso 2016/17 (DOG núm. 139, do 22 de xullo).
Beneficiarios: os beneficiarios coa puntuación acadada, así como os solicitantes en lista de espera e os excluídos, figuran no anexo I desta resolución.
Contra esta resolución, que pon fin á vía administrativa, os/as interesados/as poderán interpoñer recurso potestativo de reposición ante a Axencia Turismo de Galicia no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente un recurso contencioso-administrativo ante os xulgados do contencioso-administrativo, no prazo de dous meses contados desde a mesma data, segundo o disposto no artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela 18 de novembro de 2016
Lista de bolseiros.
Lista de espera.
Excluídos.
Para diploma en Gastronomía e Xestión en Cociña.
Lista de bolseiros.
Lista de espera.
Excluídos.
Solicitantes de bolsas de excelencia académica.
Listaxe de bolseiros.
Listaxe de espera.
Listaxe de solicitantes de renovación bolsas.
Listaxe de bolsas de matrícula.
Listaxe de bolsas de excelencia.
RESOLUCIÓN do 7 de decembro de 2016 pola que se lles dá publicidade aos cambios producidos na Orde do 27 de setembro de 2016 pola que se establecen os domingos e festivos nos que se autoriza a apertura de establecementos comerciais durante o ano 2017, de acordo co disposto no artigo 6.2 da Lei 13/2006, do 27 de decembro, de horarios comerciais de Galicia.
Consellería de Economía, Emprego e Industria — III. Outras disposicións — 14/12/2016

De acordo co disposto no artigo 6.2 da Lei 13/2006, do 27 de decembro, de horarios comerciais de Galicia, dáse publicidade aos cambios producidos na Orde do 27 de setembro de 2016 como consecuencia das resolucións do 29 de novembro de 2016 polas que se modifican os domingos e días festivos hábiles comercialmente para os concellos de Arteixo, Betanzos e Culleredo, logo da correspondente solicitude dos respectivos concellos.
Os domingos e festivos nos cales os establecementos comerciais poderán permanecer abertos ao público no concello de Arteixo durante o ano 2017 son:
Os domingos e festivos nos cales os establecementos comerciais poderán permanecer abertos ao público no concello de Betanzos durante o ano 2017 son:
Os domingos e festivos nos cales os establecementos comerciais poderán permanecer abertos ao público no concello de Culleredo durante o ano 2017 son:
Para os restantes concellos comprendidos no ámbito de aplicación da dita Lei 13/2006, do 27 de decembro, de horarios comerciais de Galicia, rexerá o disposto na Orde do 27 de setembro de 2016 (DOG do 13 de outubro).
Santiago de Compostela, 7 de decembro de 2016
EXTRACTO da Resolución do 25 de novembro de 2016, da Secretaría Xeral para o Deporte, pola que se convocan subvencións, en réxime de concorrencia non competitiva, para clubs deportivos, sociedades anónimas deportivas e agrupacións deportivas escolares de Galicia, para o desenvolvemento de actividades deportivas.
Vicepresidencia e Consellería de Presidencia, Administracións Públicas e Xustiza — III. Outras disposicións — 14/12/2016

BDNS (Identif.): 325406
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarios
Poderán ser beneficiarios das subvencións os clubs deportivos, as sociedades anónimas deportivas e as agrupacións deportivas escolares de Galicia, inscritos, en todos os casos, no Rexistro de Asociacións Deportivas e Deportistas da Secretaría Xeral para o Deporte.
Segundo. Finalidade
Esta resolución ten por obxecto convocar as subvencións a clubs deportivos, sociedades anónimas deportivas e agrupacións deportivas escolares de Galicia, para o desenvolvemento de actividades deportivas.
Terceiro. Bases reguladoras
Resolución do 25 de novembro de 2016, da Secretaría Xeral para o Deporte, pola que se convocan subvencións, en réxime de concorrencia non competitiva, para clubs deportivos, sociedades anónimas deportivas e agrupacións deportivas escolares de Galicia, para o desenvolvemento de actividades deportivas.
Cuarto. Importes
A concesión das subvencións reguladas nesta resolución será atendida con cargo á aplicación orzamentaria 04.40.441A.481.0 do exercicio orzamentario do ano 2017, ata un importe máximo de 2.080.000 € (dous millóns oitenta mil euros). Este importe poderá ser ampliado no caso de existencia de crédito na aplicación orzamentaria no momento da resolución segundo o disposto no artigo 31 da Lei 9/2007, de subvencións de Galicia.
Quinto. Prazo de presentación de solicitudes
O prazo de presentación de solicitudes será dun mes contado desde o día seguinte ao da publicación desta resolución. Se o último día de prazo for inhábil, entenderase prorrogado ao primeiro día hábil seguinte. Se no mes de vencemento non houber día equivalente a aquel en que comeza o cómputo, entenderase que o prazo expira o derradeiro día do mes.
Santiago de Compostela, 25 de novembro de 2016
RESOLUCIÓN do 14 de novembro de 2016, da Dirección Xeral de Educación, Formación Profesional e Innovación Educativa, pola que se resolve a convocatoria e selección de centros docentes non universitarios sustentados con fondos públicos dependentes desta consellería para participar en actividades de inmersión lingüística en lingua inglesa, English Week, dirixidas ao alumnado de sexto curso de educación primaria e de educación secundaria obrigatoria.
Consellería de Cultura, Educación e Ordenación Universitaria — III. Outras disposicións — 14/12/2016

A Consellería de Cultura, Educación e Ordenación Universitaria, por Orde do 12 de xullo de 2016, DOG do 28 de xullo, estableceu as bases reguladoras e convocou actividades de inmersión lingüística en inglés dirixidas ao alumnado de sexto curso de educación primaria e de educación secundaria obrigatoria para centros docentes non universitarios sustentados con fondos públicos dependentes da Consellería de Cultura, Educación e Ordenación Universitaria.
Unha vez rematado o procedemento previo á concesión das actividades de inmersión lingüística establecidas na convocatoria, cómpre facer pública a relación definitiva dos centros seleccionados destas actividades, de acordo co establecido no artigo 9.6 da devandita orde.
En consecuencia, a Dirección Xeral de Educación, Formación Profesional e Innovación Educativa
Primeiro. Publicar a listaxe dos centros seleccionados coa puntuación obtida.
Segundo. Contra esta resolución poderá interporse un recurso de alzada ante o conselleiro de Cultura, Educación e Ordenación Universitaria, no prazo dun mes contado desde o día seguinte ao da súa publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 14 de novembro de 2016
Centros públicos:
6º educación primaria.
Educación secundaria obrigatoria.
Centros privados concertados:
6º educación primaria.
Educación secundaria obrigatoria.
ORDE do 15 de novembro de 2016 pola que se extingue a autorización do centro privado A Ledicia, no concello de Carballo (A Coruña), por cesamento de actividades docentes.
Consellería de Cultura, Educación e Ordenación Universitaria — III. Outras disposicións — 01/12/2016

A titularidade do centro privado A Ledicia, en Carballo, solicita a extinción da autorización do segundo ciclo de educación infantil por cesamento de actividades.
O expediente tramítase de conformidade co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve.
Por isto, por proposta da Dirección Xeral de Centros e Recursos Humanos,
Primeiro. Extinguir, de conformidade co artigo 17.1 do Decreto 133/1995, por cesamento nas súas actividades docentes, por instancia da titularidade do centro, a autorización do segundo ciclo de educación infantil no centro privado A Ledicia, en Carballo, código 15022954.
Segundo. A presente extinción da autorización dará lugar a correspondente inscrición no Rexistro de Centros da Consellería de Cultura, Educación e Ordenación Universitaria.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 15 de novembro de 2016
RESOLUCIÓN do 3 de novembro de 2016 pola que se procede á publicación da relación dos beneficiarios e o importe das bolsas concedidas en virtude da Orde do 15 de marzo de 2016 pola que se establecen as bases reguladoras de bolsas de formación en materia de arquivos e se convocan as correspondentes ao programa 2016.
Consellería de Cultura, Educación e Ordenación Universitaria — III. Outras disposicións — 25/11/2016

En cumprimento do disposto no artigo 15 da Lei 9/2007, do 13 de xuño, de subvencións de Galicia, e do artigo 8 da Orde do 15 de marzo de 2016, pola que se establecen as bases reguladoras de bolsas de formación en materia de arquivos e se convocan as correspondentes ao programa 2016, procédese á publicación dos adxudicatarios e o importe das bolsas.
Obxecto da axuda: as bolsas irán destinadas a actividades de formación relacionadas cos procesos técnicos que se realizan no ámbito dos arquivos e os seus fondos documentais.
Os bolseiros realizarán a súa actividade nos arquivos a que sexan destinados e nos servizos centrais da Consellería de Cultura, Educación e Ordenación Universitaria, e serán tutelados, coordinados e dirixidos polos seus servizos técnicos de arquivos.
As bolsas terán unha duración de seis meses (6) contados a partir da data de incorporación que estableza a Secretaría Xeral de Cultura de acordo co centro de destino.
As bolsas poderán ser prorrogables automaticamente ata outros 6 meses (6) en función da existencia de crédito suficiente nos orzamentos da Comunidade Autónoma de Galicia para 2017.
Norma reguladora: Orde do 15 de marzo de 2016 pola que se establecen as bases reguladoras de bolsas de formación en materia de arquivos e se convocan as correspondentes ao programa 2016 (
Diario Oficial de Galicia
núm. 65, do 6 de abril).
Crédito orzamentario: 107.406 € (cento sete mil catrocentos seis euros) recollido na aplicación orzamentaria 10.20.432A.480.1 dos orzamentos xerais da Comunidade Autónoma de Galicia para o ano 2016.
Beneficiarios: os beneficiarios e o importe das bolsas figuran no anexo a esta resolución.
Contra esta resolución, que pon fin á vía administrativa, cabe interpoñer recurso potestativo de reposición no prazo dun mes contado a partir da data de notificación desta aos interesados ou recurso contencioso-administrativo ante o Tribunal Superior de Xustiza de Galicia, no prazo de dous meses contados desde a data de notificación.
Santiago de Compostela, 3 de novembro de 2016
CORRECCIÓN de erros. Resolución do 11 de xullo de 2016, da Secretaría Xeral Técnica da Consellería de Economía, Emprego e Industria, pola que se declara de interese galego e se ordena a súa inscrición no Rexistro de Fundacións de Interese Galego da Fundación Kertor.
Consellería de Economía, Emprego e Industria — III. Outras disposicións — 25/11/2016

Advertidos erros na Resolución citada, publicada no
Diario Oficial de Galicia
número 141, do 27 de xullo de 2016, realízanse as correccións oportunas.
– Na páxina 32931, nos puntos 2 e 3, onde di:
«2. A Fundación Kertor foi constituída en escritura pública outorgada en Santiago de Compostela (A Coruña), o 27 de xaneiro de 2016, ante o notario Antonio Fernández Naveiro, co número de protocolo 91, por María Isabel Loza García, Ángel María Carracedo Álvarez, José Arnau Sierra, Marta Recarey Fernández e José María Ribas Ruíz, que actúan no seu propio nome e dereito; e Juan Viaño Rey, que actúa en nome e representación da Universidade de A Coruña.
3. A Fundación Kertor, segundo establece o artigo 6 dos seus estatutos, terá fins científicos sanitarios e de impulso da economía social e produtiva de Galicia, co obxecto de captación e coordinación de recursos económicos, humanos e materiais ao longo do ciclo da vida de cada proxecto».
Debe dicir:
«2. A Fundación Kertor foi constituída en escritura pública outorgada en Santiago de Compostela (A Coruña), o 27 de xaneiro de 2016, ante o notario Antonio Fernández Naveiro, co número de protocolo 91, por María Isabel Loza García, Ángel Carracedo Álvarez e José Arnau Sierra, que actúan no seu propio nome e dereito.
3. A Fundación Kertor, segundo establece o artigo 6 dos seus estatutos, terá fins científicos, sanitarios e de impulso da economía social e produtiva de Galicia, co obxecto de xestión, execución e impulso de programas de descubrimento de fármacos».
CORRECCIÓN de erros. Orde do 29 de decembro de 2015 pola que se establecen as bases reguladoras do Programa de promoción da integración laboral das persoas con discapacidade na empresa ordinaria, e do Programa de emprego con apoio, como medida de fomento do emprego de persoas con discapacidade no mercado ordinario de traballo, e se procede á súa convocatoria para o ano 2016.
Consellería de Economía, Emprego e Industria — III. Outras disposicións — 25/11/2016

Advertidos erros na citada orde, publicada no Diario Oficial de Galicia núm. 248, do 30 de decembro de 2015, cómpre realizar as seguintes correccións:
Na páxina 52173, onde di:
«Programa de fomento da contratación das persoas con discapacidade na empresa ordinaria (capítulo II desta orde).
Programa de emprego con apoio, como medida de fomento do emprego de persoas con discapacidade no mercado ordinario de traballo (capítulo III desta orde).
Debe dicir:
«Programa de fomento da contratación das persoas con discapacidade na empresa ordinaria (capítulo II desta orde).
Programa de emprego con apoio, como medida de fomento do emprego de persoas con discapacidade no mercado ordinario de traballo (capítulo III desta orde).
RESOLUCIÓN do 23 de novembro de 2016 pola que se dispón que cese Isabel Torralba Mena como secretaria xeral do Consello de Contas de Galicia.
Consello de Contas de Galicia — II. Autoridades e persoal — 30/11/2016

O Pleno do Consello de Contas de Galicia, de conformidade co disposto no artigo 8.i) do Regulamento de réxime interior do Consello de Contas acordou, en sesión do día 23 de novembro de 2016, que cese, por petición propia e con efectos desde o día 30.11.2016, Isabel Torralba Mena como secretaria xeral do Consello de Contas, agradecéndolle os servizos prestados.
Santiago de Compostela, 23 de novembro de 2016
ORDE do 21 de novembro de 2016 pola que se dispón o cesamento dun vogal do Consello de Administración da Autoridade Portuaria de Vigo.
Consellería do Mar — II. Autoridades e persoal — 30/11/2016

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30, atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e dos organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O cesamento de José Ramón Lete Lasa como vogal do Consello de Administración da Autoridade Portuaria de Vigo, en representación da Comunidade Autónoma de Galicia, agradecéndolle os servizos prestados.
Santiago de Compostela, 21 de novembro de 2016
RESOLUCIÓN do 23 de novembro de 2016 pola que se modifica o artigo 22 da Resolución do 11 de agosto de 2016 pola que se establecen as bases reguladoras e se anuncia a convocatoria de subvencións para o ano 2016-2017, para proxectos de redes de distribución de enerxía térmica con equipamentos de xeración de biomasa, cofinanciadas polo Fondo Europeo de Desenvolvemento Rexional no marco do programa operativo Feder-Galicia 2014-2020.
Instituto Enerxético de Galicia — III. Outras disposicións — 02/12/2016

1. Mediante a Resolución do 11 de agosto desta dirección, referida no encabezamento, publicada no Diario Oficial de Galicia número 171, do 8 de setembro de 2016, acordouse a aprobación das bases reguladoras xunto coa convocatoria de subvencións, cuxo procedemento administrativo de concesión se tramitará en réxime de concorrencia competitiva, para a realización de proxectos de redes de distribución de enerxía térmica con equipamentos de xeración con biomasa.
2. Tal e como consta na parte expositiva da citada resolución, o financiamento desta convocatoria, 4.500.000 euros, faise con cargo aos orzamentos do Instituto Enerxético de Galicia para os anos 2016 e 2017, sendo a procedencia dos fondos de diversa natureza: fondos da Comunidade Autónoma, fondos comunitarios derivados do programa operativo Feder Galicia 2014-2020 e fondos dos orzamentos xerais do Estado.
3. No transcurso do procedemento administrativo de concesión das axudas, cando xa rematou o prazo de presentación de solicitudes (8.10.2016), nalgunha das epígrafes o número de solicitantes é inferior ao agardado, mentres que noutros o volume de axuda solicitada superou a dispoñibilidade orzamentaria, polo que cómpre facer unha redistribución de fondos entre as distintas epígrafes e ampliar o crédito orzamentario.
4. O artigo 3 da resolución, relativo ao financiamento, no parágrafo segundo establece que o crédito máximo poderá ser redistribuído se nalgunha das epígrafes non se rexistran solicitudes suficientes para esgotar os fondos dispoñibles ou a calidade dos proxectos solicitados non alcanza a puntuación mínima exixida.
Nese mesmo artigo establécese a posibilidade de incrementar o crédito coa condición dunha maior dispoñibilidade derivada dalgunha das circunstancias previstas no artigo 30.2 do Decreto 11/2009, logo da aprobación da modificación orzamentaria que proceda.
Por todo o anterior, coa finalidade de incrementar a eficacia administrativa e a eficiencia na asignación de recurso públicos, maximizando o impulso de proxectos de aforro e eficiencia enerxética, atendendo á totalidade das solicitudes en cada unha das epígrafes da convocatoria,
Primeiro. Ampliar a dotación de fondos inicialmente prevista para esta convocatoria na contía de 994.000 euros na anualidade 2016. O importe total asignado para estas axudas tras esta ampliación ascende a 5.494.000 euros.
Segundo. Ampliados os fondos, estes redistribúense, en función do volume de solicitudes por tipoloxía de beneficiario, do seguinte xeito:
Terceiro. A eficacia da presente resolución producirase coa súa publicación no Diario Oficial de Galicia.
Santiago de Compostela, 23 de novembro de 2016
RESOLUCIÓN do 21 de novembro de 2016 pola que se dá publicidade á resolución de concesión das axudas aos servizos de análise do potencial competitivo, profesionalización e desenvolvemento estratéxico (programa Re-Acciona), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020.
Instituto Galego de Promoción Económica — III. Outras disposicións — 30/11/2016

Mediante a Resolución do 19 de xullo de 2016 publicouse o acordo do Consello de Dirección que aprobou as bases reguladoras das axudas aos servizos de análise do potencial competitivo, profesionalización e desenvolvemento estratéxico (programa Re-Acciona), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020 (DOG núm. 146, do 3 de agosto) e procedeuse á súa convocatoria en réxime de concorrencia competitiva.
As ditas bases establecen no seu artigo 7.5 que, con carácter xeral, non se enviarán notificacións individuais da resolución, substituíndose a notificación individual pola publicación na páxina web do Igape no enderezo www.tramita.igape.es
Na súa virtude e de conformidade coas facultades que teño conferidas,
Primeiro. Anunciar a publicación do texto completo da resolución de concesión do 18 de novembro de 2016 da segunda convocatoria das axudas do Igape aos servizos de análise do potencial competitivo, profesionalización e desenvolvemento estratéxico (programa Re-Acciona), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020, no enderezo www.tramita.igape.es (epígrafe «Consulta de resolucións definitivas» http://www.igape.es/gl/oficina-virtual/resolucions-definitivas).
Segundo. A Resolución do 18 de novembro de 2016 esgota a vía administrativa e contra ela poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da publicación desta resolución no Diario Oficial de Galicia. Non obstante, previamente poderá interpoñer un recurso de reposición ante a persoa titular da Dirección Xeral do Igape, dentro do prazo dun mes contado a partir do día seguinte ao da publicación desta resolución no DOG.
Santiago de Compostela, 21 de novembro de 2016
ORDE do 29 de novembro de 2016 pola que se modifica a Orde do 2 de setembro de 2016 pola que se establecen as bases reguladoras da concesión, en réxime de concurrencia competitiva, de axudas para a programación de accións formativas efectuadas polas entidades colaboradoras desta consellería para a realización de actividades de formación continua en materia de aplicador/manipulador de produtos fitosanitarios na Comunidade Autónoma de Galicia, cofinanciadas co Fondo Europeo Agrícola de Desenvolvemento Rural (Feader), e se convocan para o ano 2016.
Consellería do Medio Rural — III. Outras disposicións — 30/11/2016

O 14 de setembro de 2016, a Consellería do Medio Rural publicou a Orde do 2 de setembro pola que se establecen as bases reguladoras da concesión, en réxime de concurrencia competitiva, de axudas para a programación de accións formativas efectuadas polas entidades colaboradoras desta consellería para a realización de actividades de formación continua en materia de aplicador/manipulador de produtos fitosanitarios na Comunidade Autónoma de Galicia, cofinanciadas co Fondo Europeo Agrícola de Desenvolvemento Rural (Feader), e se convocan para o ano 2016.
O artigo 20.1 da dita orde regula o prazo para xustificar a subvención, con data límite do 30 de novembro de 2016, agás casos excepcionais debidamente autorizados polo órgano xestor acorde co artigo 45.3 do Decreto 11/2009, logo da petición do beneficiario.
Pola novidade no procedemento MR204A regulado pola Orde do 2 de setembro de 2016 e a complexidade da tramitación das solicitudes presentadas, o prazo recollido no artigo 20.1 desta orde pode non ser suficiente para cumprir co establecido nas bases reguladoras desta.
En consecuencia, de conformidade co previsto no artigo 30.1.3 do Estatuto de autonomía de Galicia e no uso das facultades que me confire a Lei 9/2007, do 13 de xuño, de subvencións de Galicia, de acordo co disposto na Lei 1/1983, do 22 de febreiro, reguladora da Xunta e da súa Presidencia, e demais normativa concurrente,
Artigo único. Modificación da Orde do 2 de setembro de 2016 (DOG núm. 175, do 14 de setembro) pola que se establecen as bases reguladoras da concesión, en réxime de concurrencia competitiva, de axudas para a programación de accións formativas efectuadas polas entidades colaboradoras desta consellería para a realización de actividades de formación continua en materia de aplicador/manipulador de produtos fitosanitarios na Comunidade Autónoma de Galicia, cofinanciadas co Fondo Europeo Agrícola de Desenvolvemento Rural (Feader), e se convocan para o año 2016.
Un. Modifícase o número 1 do artigo 20, que queda redactado da seguinte maneira:
«A entidade beneficiaria xustificará a subvención, con data límite do 16 de decembro de 2016, agás casos excepcionais debidamente autorizados polo órgano xestor acorde co artigo 45.3 do Decreto 11/2009, logo da petición do beneficiario».
Disposición derradeira.
Entrada en vigor
Esta orde producirá efectos o mesmo día da súa publicación no
Diario Oficial de Galicia
.
Santiago de Compostela, 29 de novembro de 2016
ORDE do 28 de novembro de 2016 pola que se amplía a dotación orzamentaria da Orde do 23 de decembro de 2015 pola que se convocan para o ano 2016 as axudas para apoio aos investimentos nas explotacións agrícolas, para a creación de empresas para os agricultores mozos e para a creación de empresas para o desenvolvemento de pequenas explotacións, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014/2020.
Consellería do Medio Rural — III. Outras disposicións — 30/11/2016

Mediante a Orde do 23 de decembro de 2015 (DOG núm. 247, do 29 de decembro), convocáronse para o ano 2016 as axudas para o apoio aos investimentos nas explotacións agrícolas, para a creación de empresas para os agricultores mozos e para a creación de empresas para o desenvolvemento de pequenas explotacións.
As ditas axudas, en esencia, establécense para mellorar a estrutura produtiva das explotacións agrarias mediante o financiamento de investimentos en plans de mellora para as explotacións agrarias e a incorporación de mozos á actividade agraria en réxime de concorrencia competitiva.
A orde preveu para a medida de creación de empresas para os agricultores mozos (código orzamentario de proxecto 2016 00183) inicialmente un importe de dezaoito millóns de euros (18.000.000).
A orde, no seu artigo 21, prevé a posibilidade de incrementar a dotación orzamentaria con fondos adicionais, polo que se procede a ampliar a medida de creación de empresas para os agricultores mozos por un importe de cinco millóns setecentos mil euros (5.700.000).
En consecuencia, de conformidade co previsto no artigo 30.1.3 do Estatuto de autonomía de Galicia, e no uso das facultades que me confire a Lei 9/2007, do 13 de xuño, de subvencións de Galicia, e no uso das competencias que me confire a Lei 1/1983, do 22 de febreiro, reguladora da Xunta e da súa Presidencia,
Artigo único
1. A dotación orzamentaria prevista para as axudas á creación de empresas para os agricultores mozos, convocadas para o ano 2016, de acordo coa Orde do 23 de decembro de 2015 (DOG núm. 247, do 29 de decembro), increméntase no importe de cinco millóns setecentos mil euros (5.700.000) na aplicación orzamentaria 13.03.712B 772.0 (CP 2016 00183). O dito incremento efectúase do seguinte xeito:
– Aplicación orzamentaria 13.03.712B 772.0 (CP 2016 00183), para o ano 2016 en dous millóns cincocentos mil euros (2.500.000); para o ano 2017 en dous millóns de euros (2.000.000) e para o ano 2018, nun millón douscentos mil euros (1.200.000).
2. En todo caso, a concesión das axudas reguladas na dita orde estará limitada ás dispoñibilidades orzamentarias.
3. A ampliación e o reaxuste das anualidades previstas no artigo único desta orde non afectan o prazo de presentación de solicitudes establecido na Orde do 23 de decembro de 2015.
Disposición derradeira única. Entrada en vigor
Esta orde producirá efectos desde o día seguinte ao da súa publicación no Diario Oficial de Galicia.
Santiago de Compostela, 28 de novembro de 2016
RESOLUCIÓN do 16 de novembro de 2016, do tribunal designado para cualificar as probas dirixidas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril, pola que se publican as relacións definitivas de aptos e non aptos.
Consellería de Infraestruturas e Vivenda — III. Outras disposicións — 30/11/2016

Publicadas o 7 de novembro de 2016 as relacións provisorias de aptos e non aptos correspondentes ás probas dirixidas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril, convocadas mediante Resolución do 24 de maio de 2016, da Dirección Xeral de Mobilidade (
Diario Oficial de Galicia
núm. 109, do 9 de xuño), e unha vez transcorrido o prazo de presentación de reclamacións, o tribunal designado para cualificar as ditas probas
ACORDA:
Primeiro. Publicar as relacións definitivas de aptos e non aptos.
Segundo. Expoñer as ditas relacións nos lugares establecidos para o efecto na resolución da convocatoria.
Terceiro. Remitir á Dirección Xeral de Mobilidade a relación definitiva de aprobados; todo isto coa finalidade de que, tras o aboamento das taxas legalmente establecidas, se proceda á expedición dos correspondentes certificados de conselleiros de seguridade.
Cuarto. Publicar este acordo no
Diario Oficial de Galicia
.
Contra esta resolución poderá interpoñerse recurso de alzada ante a persoa titular da Dirección Xeral de Mobilidade da Consellería de Infraestruturas e Vivenda no prazo dun mes contado desde o día seguinte ao da súa publicación no
Diario Oficial de Galicia
. Transcorridos tres meses desde a presentación do referido recurso sen que se notifique a súa resolución, entenderase desestimado e quedará expedita a vía procedente.
Santiago de Compostela, 16 de novembro de 2016
DECRETO 167/2016, do 2 de decembro, polo que se nomea directora da Axencia Galega de Innovación a Patricia Argerey Vilar.
Consellería de Economía, Emprego e Industria — II. Autoridades e persoal — 05/12/2016

En virtude do establecido no artigo 17.2 dos estatutos da Axencia Galega de Innovación, aprobados polo Decreto 50/2012, do 12 de xaneiro, e nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Economía, Emprego e Industria, e logo de deliberación do Consello da Xunta de Galicia, na súa reunión do día dous de decembro de dous mil dezaseis,
Nomeo directora da Axencia Galega de Innovación a Patricia Argerey Vilar.
Santiago de Compostela, dous de decembro de dous mil dezaseis
DECRETO 166/2016, do 2 de decembro, polo que se nomea secretaria xeral para o Deporte a Marta Míguez Telle.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 05/12/2016

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día dous de decembro de dous mil dezaseis,
Nomeo secretaria xeral para o Deporte a Marta Míguez Telle.
Santiago de Compostela, dous de decembro de dous mil dezaseis
DECRETO 168/2016, do 2 de decembro, polo que se nomea directora xeral de Maiores e Persoas con Discapacidade a Fabiola García Martínez.
Consellería de Política Social — II. Autoridades e persoal — 05/12/2016

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Política Social, e logo de deliberación do Consello da Xunta de Galicia, na súa reunión do día dous de decembro de dous mil dezaseis,
Nomeo directora xeral de Maiores e Persoas con Discapacidade a Fabiola García Martínez.
Santiago de Compostela, dous de decembro de dous mil dezaseis
DECRETO 165/2016, do 2 de decembro, polo que se dispón que cese Coro Piñeiro Vázquez como directora xeral de Maiores e Persoas con Discapacidade.
Consellería de Política Social — II. Autoridades e persoal — 05/12/2016

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Política Social e logo de deliberación do Consello da Xunta de Galicia, na súa reunión do día dous de decembro de dous mil dezaseis,
Que cese, por petición propia, Coro Piñeiro Vázquez, como directora xeral de Maiores e Persoas con Discapacidade, agradecéndolle os servizos prestados.
Santiago de Compostela, dous de decembro de dous mil dezaseis
RESOLUCIÓN do 24 de novembro de 2016 pola que se pon fin ao proceso de selección de persoal investigador, na modalidade de investigador distinguido, para beneficiarios dunha bolsa do Consello Europeo de Investigación (ERC), no marco do programa Oportunius.
Axencia Galega de Innovación — III. Outras disposicións — 05/12/2016

A Axencia Galega de Innovación (Gain), dada a súa condición de organismo público de investigación tal e como recolle a Lei 12/2014, do 22 de decembro, de medidas fiscais e administrativas, poderá contratar persoal investigador en réxime laboral mediante as modalidades contractuais recollidas na Lei 14/2011, do 1 de xuño, de ciencia, tecnoloxía e innovación.
Por Resolución do 8 de agosto de 2016 (DOG núm. 155, do 18 de agosto), anunciouse a convocatoria de persoal investigador, conforme ao establecido no Decreto 64/2016, do 26 de maio, polo que se regula o réxime de contratación de persoal investigador dotado cunha bolsa do ERC, no marco do Programa para a xeración, captación, retención e recuperación de talento investigador en Galicia (programa Oportunius).
Finalizado o proceso de selección e de acordo co sinalado nos puntos 9 e seguintes da convocatoria, os órganos de selección elevaron á Dirección da Axencia Galega de Innovación a proposta a favor dos/das aspirantes seleccionados.
Por todo iso, en virtude das atribucións que me confire o Decreto 50/2012, do 12 de xaneiro, polo que se crea a Axencia Galega de Innovación e se aproban os seus estatutos, esta dirección
Primeiro. Nomear persoal laboral da Axencia Galega de Innovación, na modalidade de investigador distinguido, ás persoas que se indican no anexo.
Segundo. De acordo co disposto no apartado 11 das bases, declarar deserta unha praza do dominio de Ciencias Físicas e Enxeñaría.
Terceiro. Contra esta resolución cabe interpor recurso de alzada perante a Presidencia da Axencia Galega de Innovación no prazo dun mes a contar desde o seguinte ao da súa publicación.
Santiago de Compostela, 24 de novembro de 2016
RESOLUCIÓN do 22 de novembro de 2016, da Dirección Xeral de Maiores e Persoas con Discapacidade, pola que se procede á publicación das subvencións concedidas en virtude da Orde do 20 de xuño de 2016 pola que se establecen as bases reguladoras que rexerán as subvencións destinadas a confederacións, federacións e entidades de iniciativa social, non asociadas nin federadas, sen ánimo de lucro, para o desenvolvemento de proxectos de asesoramento e formación de persoas con discapacidade na Comunidade Autónoma de Galicia, cofinanciadas polo Fondo Social Europeo no marco do programa operativo FSE Galicia 2014-2020, e se procede á súa convocatoria para os anos 2016 e 2017.
Consellería de Política Social — III. Outras disposicións — 05/12/2016

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e tendo en conta o disposto no artigo 17.1 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa, o beneficiario, a cantidade concedida e a finalidade ou finalidades da subvención.
Así, de conformidade coa normativa indicada, se procede á seguinte publicación:
Convocatoria: Orde do 20 de xuño de 2016 pola que se establecen as bases reguladoras que rexerán as subvencións destinadas a confederacións, federacións e entidades de iniciativa social, non asociadas nin federadas, sen ánimo de lucro, para o desenvolvemento de proxectos de asesoramento e formación de persoas con discapacidade na Comunidade Autónoma de Galicia, cofinanciadas polo Fondo Social Europeo no marco do programa operativo FSE Galicia 2014-2020, e se procede á súa convocatoria para os anos 2016 e 2017.
Programa: 312E.
Crédito orzamentario: 12.04.312E.481.1.
Código proxecto 2016 00171, por importe de trescentos noventa e seis mil douscentos dez euros con cincuenta e catro céntimos (396.210,54 €).
Finalidade: contribuír á mellora da empregabilidade mediante a adquisición de habilidades e capacidades prelaborais das persoas con discapacidade en idades comprendidas, preferentemente, entre os 21 e os 35 anos e cun nivel de discapacidade de entre o 33 e o 80 %, residentes na Comunidade Autónoma de Galicia, mediante o desenvolvemento de accións formativas.
Entidades beneficiarias e contía: as entidades beneficiarias e o importe concedido relaciónanse no anexo á resolución.
Santiago de Compostela, 22 de novembro de 2016